อ่านภาษากายของเขา ดูสิ่งที่เขาทำ ดูว่าเขาพูดอะไร
เรื่องธรรมชาติที่หากผู้ชายชอบคุณ เขาจะทำทุกอย่างเพื่อให้ได้สัมผัสคุณมากขึ้น หากคุณนั่งอยู่ข้างๆ กันและหัวเข่าหรือขาของคุณสัมผัสกันหรือเขาบังเอิญสัมผัสเท้าของคุณก็อาจเป็นเพราะเขาชอบคุณ หากคุณนั่งอยู่ในกลุ่มและเขาแกล้งผลักคุณบ่อยๆ จิ้มหรือสัมผัสคุณแบบเล่นๆ มันก็อาจเป็นสัญญาณว่าเขาแอบชอบคุณ ดูว่าเขาทำอะไรครั้งต่อไปที่คุณเจอกัน เขาสัมผัสคุณหรือปัดมือมาโดนคุณ 2-3 ครั้งหรือไม่? ถ้าใช่ เขาก็อาจจะแอบชอบคุณ แน่นอนว่าหากเขาขี้อายมากๆ เขาก็อาจจะพยายามไม่สัมผัสคุณและรู้สึกตื่นเต้นเวลาที่คุณอยู่ใกล้เขา สิ่งนี้อาจเป็นอีกสัญญาณหนึ่งว่าผู้ชายแอบชอบคุณ หากคุณมองไปที่เขาในชั้นเรียนคณิตศาสตร์และจับได้ว่าเขากำลังมองคุณ หรือหากคุณเห็นว่าเขาจ้องคุณจากอีกฟากหนึ่งของโรงอาหาร มันก็อาจจะแปลว่าเขาแอบชอบคุณ หากเขาเขินหน้าแดงและหลบสายตาหรือรู้สึกอายที่คุณจับได้ว่าเขาแอบมองคุณ มันก็ยิ่งมีความเป็นไปได้ที่เขาจะแอบชอบคุณ ข้อเสียคือหากคุณจับได้ว่าเขาแอบมองคุณบ่อยๆ เขาจะเริ่มคิดว่าคุณคือคนที่แอบชอบเขา แต่นั้นไม่เป็นความจริง ใช่หรือไม่ ครั้งต่อไปที่คุณคุยกับผู้ชายก็ดูว่าเขาหันหน้าอก หัวไหล่ เท้าและหันตัวมาหาคุณหรือไม่ หากเขาแอบชอบคุณ เขาจะต้องการอยู่ใกล้คุณมากขึ้นและซึมซับสิ่งที่คุณพูด เขาอาจจะโน้มตัวมาหาคุณเพื่อเข้าใกล้คุณมากขึ้นระหว่างบทสนทนา หากเขาหันตัวออกจากคุณ กอดออกหรือหันหัวไหล่ไปในทิศทางตรงกันข้ามก็แปลว่าเขาอาจจะไม่ชอบคุณเลย แม้ภาษากายจะไม่ใช่ทุกอย่างแต่มันสามารถช่วยให้คุณสังเกตได้ว่าผู้ชายแอบชอบคุณหรือไม่ แน่นอนว่ามันยังสามารถช่วยในการสังเกตผู้ชายคนนี้กับคนอื่น ดูว่าภาษากายของเขาเปิดรับคุณมากกว่าคนอื่นหรือไม่ หากเขามักจะกอดอกเวลาที่พูดกับคนอื่นมันก็อาจจะไม่ใช่เรื่องที่ไม่ดีหากเขาทำสิ่งเดียวกันกับคุ ความกระวนกระวายคือสัญลักษณ์ของความตื่นเต้น หากผู้ชายมักจะเล่นกับเชือกที่ห้อยจากเสื้อฮู้ด แคะเล็บ ปัดฝุ่นที่ไม่มีติดอยู่บนเสื้อหรือเตะอากาศเวลาที่อยู่ใกล้คุณ มันก็อาจจะแปลว่าเขาชอบคุณและรู้สึกตื่นเต้น ครั้งต่อไปที่คุณคุยกันก็ลองสังเกตว่าเขาขยับแขนและส่วนอื่นของร่างกายไปมามากกว่าปกติหรือไม่ ถ้าใช่ มันก็อาจจะแปลว่าเขาแอบชอบคุณเพราะเขาตื่นเต้นเกี่ยวกับวิธีที่ควรปฏิบัติเวลาที่คุณอยู่ด้วยกัน เขาอาจจะเล่นกับโทรศัพท์หรือแค่หาอะไรบางอย่างทำ สิ่งนี้อาจจะไม่ได้แปลว่าเขาเบื่อและต้องการคุยกับคนอื่นแต่เขาแค่ตื่นเต้นที่ได้คุยกับคุณ หากคุณเห็นผู้ชายจัดแต่งทรงผม มองกระจกหรือพื้นผิวที่สะท้อนเงา ปัดฝุ่นออกจากรองเท้าหรือจับเสื้อหรือกางเกงเล็กน้อยเวลาที่อยู่กับคุณ ก็อาจเป็นเพราะเขาแอบชอบคุณและตื่นเต้นที่ต้องทำให้ตัวเองดูดีที่สุด ครั้งต่อไปที่คุณคุยกันก็ลองดูว่าเขารักสวยรักงามหรือไม่ ถ้าใช่ มันก็อาจเป็นเพราะเขาชอบคุณและต้องการดูดีที่สุด ลองคิดดู คุณมักจะใช้เวลามากกว่าเพื่อสำรวจตัวเองในกระจกก่อนที่จะเจอคนที่คุณชอบใช่ไหม? ผู้ชายรู้สึกแบบเดียวกัน หากผู้ชายชอบคุณ เขาก็อาจจะสงสัยว่าเขาดูเป็นอย่างไรในระหว่างที่คุยกับคุณ นี่คือสัญญาณที่ชัดเจนที่สุดว่าผู้ชายชอบคุณ หากคุณเดินเข้ามาในห้อง ไม่ว่าจะเป็นห้องเรียนหรือห้องจัดงานเลี้ยงวันเกิดและเขามีสีหน้าแจ่มใส ตาโตและยิ้มแก้มปริก็อาจจะแปลว่าเขาแอบชอบคุณ เขาอาจจะไม่เดินมาหาคุณในทันทีและเขาอาจจะทำตัวเฉยเมยเกี่ยวกับความรู้สึกของเขา แต่ปฏิกิริยาแรกแสดงว่าเขาแอบชอบคุณมากๆ สีหน้าของเขาอาจจะแจ่มใสและเขาอาจหันหน้าหนีเพื่อพยายามทำตัวเจ๋งแทนที่จะเดินมาหาคุณในทันที แต่หากคุณเห็นแววตาแรกของเขา คุณจะรู้ความรู้สึกที่แท้จริงของเขา หากผู้ชายแอบชอบคุณมากๆ เขาจะสนใจคุณอย่างเต็มที่ เขาจะหันตัวมาหาคุณ สบตาและจะไม่มองหาเพื่อนคนอื่นหรือส่งข้อความหาเพื่อนระหว่างบทสนทนาของคุณ (นอกจากว่าเขาใช้โทรศัพท์เป็นเกราะกำบังเพราะเขาตื่นเต้น) หาเพื่อนของเขาเดินผ่านและเขามองไม่เห็นหรือเขาไม่มองไปรอบห้อง ก็อาจเป็นเพราะเขาแอบชอบคุณและจดจ่ออยู่กับคุณคนเดียว ครั้งต่อไปที่คุณคุยกันก็ลองดูว่าเขาสนใจคุณอย่างเต็มที่หรือไม่ หาเขามองมาที่คุณใกล้ๆ ตอบรับสิ่งที่คุณพูดและดูตั้งใจฟังเขาก็อาจจะชอบคุณ อย่างไรก็ตาม เขาอาจจะตื่นเต้นมากจนลนลานเพราะเขามัวแต่กังวลว่าจะพูดอะไรต่อไป! หากผู้ชายแอบชอบคุณเขาจะทำทุกอย่างเพื่อให้คุณประทับใจ เขาจะต้องการให้คุณคิดว่าเขากล้าหาญ ตื่นเต้น เจ๋งหรือแม้แต่เปิ่น ครั้งต่อไปที่คุณเจอผู้ชายที่อาจจะแอบชอบคุณก็ให้ลองดูว่าเขาเริ่มพูดหรือทำบางอย่างน่าประทับใจหรือไม่ หากเขาพยายามอวดว่าเขาเล่นกีฬา พูดถึงแผนการยอดเยี่ยมสำหรับสุดสัปดาห์ พยายามทำสิ่งที่บ้าบิ่น เช่น กระโดดลงสระว่ายน้ำพร้อมเสื้อผ้าหรือทำพฤติกรรมที่พยายามทำให้คุณประทับใจ ถ้าใช่เขาก็อาจจะแอบชอบคุณอยู่   สังเกตเมื่อเขาทำบางสิ่งน่าประทับใจ หากเขามองคุณบ่อยๆ เพื่อให้แน่ใจว่าคุณกำลังให้ความสนใจหรือดูว่าคุณคิดอย่างไรก็อาจจะแปลว่าเขากำลังแอบชอบคุณ แม้มันอาจจะยากในการรู้ว่าเขาทำอะไรเวลาที่คุณไม่อยู่ก็ลองดูว่าเขาอวดมากขึ้นเวลาที่คุณอยู่ตรงนั้นหรือไม่ เช่น หากเขาเริ่มเล่าเรื่องตลกหรืออวดความสามารถในการโยนส้มไม่นานหลังจากที่คุณเดินเข้ามาในห้อง พฤติกรรมนี้ก็อาจจะทำเพื่อคุณ นี่คืออีกหนึ่งสัญญาณที่ชัดเจนว่าเขาแอบชอบคุณ หากเขาหึงผู้ชายที่คุณไปเที่ยวด้วยก็อาจเป็นเพราะเหตุผลเดียว เพราะเขาชอบคุณและรู้สึกโดนข่มขู่โดยผู้ชายเหล่านั้น ผู้ชายมักมีวิธีที่แตกต่างในการแสดงว่าเขาหึงผู้ชายคนอื่น เขาอาจจะล้อผู้ชายคนอื่นต่อหน้าคุณ ทำตัวหยาบคายหรือรุนแรงกับผู้ชายคนอื่นหรือแค่เกลือกตาและเมินหน้าหนีผู้ชายคนอื่นที่อยู่ใกล้คุณ หากเขาหึงผู้ชายที่คุณอยู่ด้วยก็อาจเป็นเพราะเขาหวังว่าเขาจะได้มีเวลาที่ดีกับคุณแทนผู้ชายพวกนั้น  เขาจะไม่ยอมรับว่าเขาหึง แต่หากคุณพบว่าเขามักจะพูดถึงเพื่อนที่ชื่อเจคของคุณในทางเสียหายหรือถามว่าทำไมคุณจึงคบเพื่อนที่ประหลาดอย่างสตีฟ นั่นก็อาจจะเป็นวิธีของเขาในการพูดว่าเขาหวังว่าจะได้ใช้เวลากับคุณแทนผู้ชายพวกนั้น หากเขาหักหน้าเพื่อนผู้ชายของคุณก็แปลว่าเขาหึงคุณแน่นอน แม้พฤติกรรมนี้อาจจะเป็นปัญหาหากเขาทำตัวหยาบคาย แต่หากเขาทำตัวไม่ดีสักพักหนึ่งก็อาจเป็นเพราะเขาแอบชอบคุณ หากผู้ชายแอบชอบคุณ เขาก็จะต้องการใช้เวลากับคุณให้มากที่สุด เขาอาจจะเสนอให้คุณไปเที่ยวกันหลังเลิกเรียนเพื่อติวหนังสือหรือเขาอาจจะชวนคุณไปเดินห้างเพื่อดูหนังกับเพื่อนกลุ่มใหญ่ เขาอาจจะไปงานเพราะเขารู้ว่าคุณจะอยู่ที่นั่น เขาอาจจะถามว่าคุณกำลังทำอะไรและพูดว่าเขาคิดจะทำสิ่งเดียวกันอยู่พอดี หากมันดูเหมือนว่าเขาอยู่ใกล้คุณบ่อยๆ และเขาทำสิ่งเดียวกันกับคุณตลอดเวลาก็อาจเป็นเพราะเขาแอบชอบคุณ  คิดดูสิ หากคุณไม่ได้เจอเขาเมื่อเดือนก่อนและจู่ๆ เขาก็เจอคุณบ่อยๆ มันก็อาจเป็นเพราะเขาแอบชอบคุณ เขาอาจจะขี้อายเกินไปที่จะไปเที่ยวกับคุณตามลำพังแต่หากเขาไปเที่ยวกับกลุ่มเพื่อนก็อาจจะยังแปลว่าเขาชอบคุณ มันอาจจะไม่ง่ายที่จะบอกว่าผู้ชายกำลังจีบคุณหรือไม่ ส่วนใหญ่มันขึ้นอยู่กับอายุของเขา หากเขาอยู่ชั้นมัธยม วิธีการจีบของเขาก็อาจจะแค่แกล้งคุณ ทุกวัยและช่วงของชีวิตมีการจีบที่ต่างกันแต่สิ่งเดียวที่เหมือนกันคือหากเขาชอบอยู่กับคุณตามลำพัง ใช้เวลากับคุณมากกว่ากับคนอื่น ยินดีกับสิ่งที่คุณพูด ทำหรือสวมใส่และหยอกคุณเล่นๆ มันก็แปลว่าเขาชอบคุณ  หากเขาแกล้งคุณที่คุณชอบใส่สีม่วงหรือให้ความเห็นที่ตลกเกี่ยวกับตุ้มหูของคุณก็แปลว่าเขากำลังจีบคุณ หากเขาผลักหรือศอกคุณเบาๆ นี่ก็อาจจะเป็นวิธีการจีบของเขาและพยายามอยู่ใกล้คุณมากขึ้น หากเขาแกล้งคุณมากจนเขามีชื่อเล่นให้กับคุณก็แปลว่าเขากำลังจีบคุณ ข้อบ่งชี้ที่ชัดเจนอีกข้อหนึ่งว่าผู้ชายแอบชอบคุณหรือไม่คือวิธีที่เขาปฏิบัติต่อผู้หญิงคนอื่น ถ้าเขาปฏิบัติต่อผู้หญิงคนอื่นแบบเดียวกับที่ปฏิบัติต่อคุณ เขาก็อาจจะไม่แอบชอบคุณแต่หากเขาจีบคุณและละเลยหรือไม่สนใจผู้หญิงคนอื่นก็แปลว่าเขาอาจจะแอบชอบคุณ อีกหนึ่งทางเลือกคือเขาจะใส่ใจผู้หญิงคนอื่นและจะละเลยคุณให้คุณสับสนเล่น สิ่งนี้ก็อาจจะแปลว่าเขาชอบคุณและรู้สึกอายกับคุณ  ครั้งต่อไปที่คุณเจอเขาและผู้หญิงคนอื่นก็ให้ลองสังเกตว่าเขาทำอย่างไร เขาเล่น ถามคำถามหลายข้อหรือใช้แขนโอบรอบผู้หญิงคนอื่นหรือไม่? หากเขาทำสิ่งเดียวกับคุณ เขาก็อาจจะเป็นคนที่ชอบจีบไปทั่ว อย่างไรก็ตามหากเขาปฏิบัติต่อผู้หญิงคนอื่นแตกต่างจากคุณ เขาก็อาจจะกำลังแอบชอบคุณ เขาอาจจะทำตัวสุภาพและเป็นสุภาพบุรุษกับคุณมากกว่าผู้หญิงคนอื่น เขาเปิดประตูหรือเลื่อนเก้าอี้ให้คุณมากกว่าที่ทำให้กับผู้หญิงคนอื่นหรือไม่? ถ้าใช่ เขาก็อาจจะแอบชอบคุณ อีกหนึ่งสัญญาณว่าเขาแอบชอบคุณคือเขาจะหาวิธีในการช่วยเหลือคุณเล็กน้อย บางทีเขาอาจจะเอาขยะในห้องเรียนออกไปทิ้งให้คุณ บางทีเขาอาจจะช่วยคุณถือหนังสือ บางทีเขาอาจจะเช็คเวลาหนังให้กับคุณ สิ่งเล็กๆ ก็มีความหมาย ลองคิดดูสิ คุณรู้สึกว่าเขากำลังทำทุกอย่างเพื่อช่วยเหลือคุณหรือไม่? หากเขาทำสิ่งนี้ให้กับคุณแต่ไม่ใช่ผู้หญิงคนอื่นก็อาจแปลว่าเขากำลังช่วยคุณเพราะเขาแอบชอบคุณ  แน่นอนว่าเขาอาจจะแค่เป็นคนที่เป็นมิตรที่ชอบช่วยเหลือทุกคน แต่โอกาสของสิ่งนั้นมีน้อยกว่าโอกาสที่เขาจะแอบชอบคุณ ความจริงที่ว่าเขาช่วยเหลือคุณแปลว่าเขากำลังเป็นคนรอบคอบกับสิ่งที่คุณต้องการ นี่คือสัญญาณบอกว่าเขากำลังแอบชอบคุณ ในทุกวันนี้ วิธีที่ง่ายที่สุดในการดูว่าผู้ชายแอบชอบคุณหรือไม่คือการรู้ว่าเขาทำอย่างไรกับโทรศัพท์ของเขา เขาอาจจะขี้อายที่จะสื่อสารกับคุณต่อหน้า และอาจจะรู้สึกสบายใจมากขึ้นที่จะทำความรู้จักคุณผ่านทางโทรศัพท์ เหล่านี้คือบางสัญญาณว่าเขากำลังแอบชอบคุณ:  เขาขอเบอร์โทรศัพท์ของคุณหรือไม่? อย่ากังวลหากเขาไม่ขอเบอร์คุณ เขาอาจจะให้เบอร์โทรศัพท์ของเขาเพื่อเป็นวิธีแนบเนียนในการแสดงว่าเขาสนใจในตัวคุณ หากเขาให้เบอร์โทรศัพท์ของเขากับคุณ ก็จงส่งข้อความหาเขาทันทีกับชื่อของคุณเพื่อที่เขาจะได้มีเบอร์โทรศัพท์ของคุณ หลังจากที่ให้เบอร์โทรศัพท์ของคุณแล้วก็ยิ้มให้เขาแล้วพูดว่า “โทรหาฉันบ้าง เราจะได้ไปเที่ยวกัน!" สังเกตว่าเขาโทรหรือส่งข้อความหาคุณบ่อยแค่ไหน หากเขาส่งข้อความหาคุณบ่อยๆ ก็แปลว่าเขาสนใจในตัวคุณ หากเขาไม่เคยส่งข้อความหาคุณ เขาก็อาจจะขี้อาย อย่ากลัวที่จะเป็นฝ่ายเริ่มก่อนเพราะมันเป็นไปได้ว่าเขากำลังรอข้อความของคุณอยู่ หากคุณส่งข้อความหาเขาในหลายโอกาสและเขาไม่ตอบ มันก็อาจแปลว่าเขาไม่ได้ชอบคุณ หากเขาถามว่าคุณชอบใครหรือไม่ก็แปลว่าเขาแอบชอบคุณ เขาอาจจะถามเพราะว่าเขาหึงหรือกลัวว่าคุณจะชอบผู้ชายคนอื่นหรือเขาอาจจะแอบหวังว่าคุณจะพูดว่าคุณชอบเขา วิธีนี้อาจจะไม่ใช่วิธีที่แนบเนียนที่สุดสำหรับเขาแต่ผู้ชายส่วนใหญ่ก็ไม่รู้ว่าจะทำอย่างไร หากเขาชอบแกล้งคุณหรือถามคุณว่าคุณชอบใครหรือไม่บ่อยๆ ก็อาจแปลว่าเขาแอบชอบคุณ อย่างไรก็ตาม มันมีข้อยกเว้นสำหรับวิธีนี้ เขาอาจจะถามคุณว่าคุณชอบใครหรือไม่เพราะเพื่อนของเขาชอบคุณและเขาถามให้เพื่อนของเขา ลองดูว่าเขามีเพื่อนที่แอบมองคุณตลอดเวลาหรือไม่และคุณคิดว่าเขาอาจจะแอบชอบคุณแทน หากผู้ชายบอกคุณบ่อยๆ ว่าไม่มีผู้หญิงคนไหนดีพอสำหรับเขาหรือไม่มีใครฉลาด สวยหรือน่าสนใจเท่าคุณ เขาก็อาจจะกำลังบอกคุณว่าคุณคือคนที่ใช่สำหรับเขา หากเขาไปเดทกับผู้หญิงและบอกคุณว่าเขาไม่ได้ชอบผู้หญิงพวกนั้น หรือหากเขาบอกคุณว่าผู้หญิงเหล่านั้นเทียบเท่าคุณไม่ได้ ก็อาจจะแปลว่าคุณคือคนที่ใช่สำหรับเขา เพียงทำให้มั่นใจว่าเขาไม่ได้คิดกับคุณแค่เพื่อน หากเขาถามคุณถึงคำแนะนำในการไปเดทก็อาจเป็นเพราะเขามองคุณเป็นแค่เพื่อน แต่หากเขาบ่นให้คุณฟังว่าเขาไม่เจอผู้หญิงที่ใช่ เขาก็อาจจะกำลังบอกว่าเขาแอบชอบคุณ อีเมลสัญญาว่าผู้ชายแอบชอบคุณคือเขามักจะหาวิธีในการชมเชยคุณ เขาอาจจะไม่ใช้คำพูดที่ชัดเจน เช่น “วันนี้คุณดูสวย” แต่เขาอาจจะบอกว่าชุดของคุณสีสวย เขาชอบตุ้มหูใหม่ของคุณหรือเขาคิดว่ารองเท้าคุณดูดีมาก ความจริงที่ว่าเขาสังเกตรูปร่างหน้าตาของคุณ สิ่งที่คุณทำหรือเสื้อผ้าที่คุณสวมใส่ก็แปลว่าเขาใส่ใจกับคุณและอาจจะแอบชอบคุณ เขาอาจจะชมเชยว่าคุณเล่นกีฬาเก่งแค่ไหน คุณเรียนเก่งแค่ไหนหรือเขาชอบมุขตลกของคุณมากแค่ไหน แม้ผู้ชายบางคนจะขี้อายในการชมเชยรูปร่างหน้าตาหรือความสามารถของคุณแทนที่จะชมเชยสิ่งที่ดูชัดเจนแต่วิธีนี้อาจจะเป็นวิธีสำหรับเขาในการแสดงว่าเขาแอบชอบคุณ อีกหนึ่งสัญญาณว่าเขาแอบชอบคุณคือเขามักจะถามว่าคุณจะทำอะไรในสุดสัปดาห์นี้ เขาอาจจะถามเพราะว่าเขาต้องการทำให้มั่นใจว่าคุณจะไม่ไปเดทกับผู้ชายคนอื่นเพราะเขาจะรู้สึกหึง เขาอาจจะถามเพราะต้องการชวนคุณไปเที่ยวหรือเพราะเขาหวังว่าคุณจะชวนเขาไปเที่ยว หากเขาต้องการรู้ว่าคุณจะทำอะไรในช่วงปิดเทอมก็อาจแปลว่าเขาต้องการเป็นส่วนหนึ่งของมัน   เขาอาจจะพูดบางอย่างที่เรียบง่าย เช่น “คุณจะทำอะไรสนุกๆ ในสุดสัปดาห์นี้หรือไม่?” หากคุณตอบว่าไม่ เขาก็อาจจะใช้โอกาสนี้ในการชวนคุณไปเที่ยว หากเขาทำเช่นนั้นก็อาจจะแปลว่าเขาแอบชอบคุณ สังเกตใบหน้าของเขาเวลาที่เขาถามคุณว่าสุดสัปดาห์นี้จะทำอะไร หากคุณพูดว่าคุณจะไปเที่ยวกับเพื่อนสาว คุณก็ควรสังเกตว่าเขาแสดงสีหน้าโล่งใจเพราะคุณไม่ได้จะไปเที่ยวกับผู้ชายคนอื่นหรือไม่ หากผู้ชายแอบชอบคุณ เขาก็อาจจะเปิดใจกับคุณเกี่ยวกับเรื่องที่เขาคิดและรู้สึก เขาอาจจะบอกคุณเกี่ยวกับสัตว์เลี้ยงตัวโปรด พี่น้อง มิตรภาพหรือแม้แต่ความใฝ่ฝันในอนาคตของเขา หากเขาบอกคุณเกี่ยวกับเรื่องส่วนตัวและเขาพูดว่า “ผมไม่ค่อยบอกเรื่องนี้กับใคร” หรือ “ไม่ค่อยมีคนรู้เรื่องนี้เกี่ยวกับผม” มันก็อาจจะเป็นสัญญาณว่าเขาคิดว่าคุณเป็นคนพิเศษ หากเขาแอบชอบคุณ เขาก็อาจจะเปิดใจกับคุณมากกว่ากับคนอื่น  หากเขาไม่ค่อยเปิดใจกับคุณก็ไม่ได้แปลว่าเขาไม่ได้ชอบคุณ เขาอาจจะแค่ขี้อาย หากผู้ชายแอบชอบคุณ เขาก็อาจจะตื่นเต้นเวลาที่อยู่กับคุณมากกว่าเวลาที่อยู่กับผู้หญิงคนอื่น สิ่งนี้อาจจะทำให้เขาหัวเราะมากขึ้นเวลาที่อยู่กับคุณ เขาอาจจะหัวเราะหนักมากกับสิ่งที่คุณพูดที่ไม่ค่อยตลก หรือเขาอาจจะหัวเราะเล็กน้อยกับสิ่งที่คุณพูดซึ่งไม่ตลกเลย ครั้งต่อไปที่คุณอยู่ด้วยกันก็ลองสังเกตว่าเขาหัวเราะมากแค่ไหนและดูว่าเขาหัวเราะมากกว่าปกติหรือไม่ ถ้าใช่ มันก็อาจเป็นเพราะเขาแอบชอบคุณ  สังเกตเวลาที่เขาอยู่กับคนอื่น เขาเป็นคนที่ชอบหัวเราะตลอดเวลาหรือไม่เบอร์เขาแค่หัวเราะมากกว่าเวลาอยู่กับคุณ? หากเสียงหัวเราะของเขามีไว้ให้คุณคนเดียว มันก็อาจจะเป็นเพราะเขาแอบชอบคุณ คุณยังสามารถดูว่าเขาทำทุกอย่างเพื่อให้คุณหัวเราะหรือไม่ หากเขาดูจะเล่นมุกเวลาที่อยู่กับคุณมากกว่าเวลาที่อยู่กับคนอื่นหรือดูเหมือนเขาพยายามมากขึ้นก็อาจจะเป็นเพราะเขาแอบชอบคุณ
ดูว่าเขามองหาข้ออ้างในการสัมผัสคุณหรือไม่. ดูว่าคุณจับได้ว่าเขาแอบมองคุณหรือไม่. ดูว่าเขาหันตัวมาหาคุณเวลาที่คุยกันหรือไม่. ดูว่าเขากระวนกระวายเวลาที่อยู่ใกล้คุณหรือไม่. ดูว่าเขารักสวยรักงามเวลาที่อยู่กับคุณหรือไม่. ดูว่าเขามีสีหน้ายิ้มแย้มเวลาที่คุณเดินเข้ามาในห้องหรือไม่. ดูว่าเขาสนใจคุณอย่างเต็มที่เวลาที่คุณพูดหรือไม่. ดูว่าเขาพยายามทำให้คุณประทับใจหรือไม่. ดูว่าเขาหึงผู้ชายที่คุณไปเที่ยวด้วยหรือไม่. ดูว่าเขาชอบหาข้ออ้างในการไปเที่ยวกับคุณหรือไม่. ดูว่าเขาจีบคุณหรือไม่. ดูว่าเขาปฏิบัติต่อคุณแตกต่างจากผู้หญิงคนอื่นหรือไม่. ดูว่าเขาช่วยเหลือคุณหรือไม่. สังเกตมารยาทการใช้โทรศัพท์ของเขา. ดูว่าเขาถามว่าคุณชอบใครหรือไม่. ดูว่าเขาพูดว่าเขาไม่เจอผู้หญิงที่เขาชอบหรือไม่. ดูว่าเขามีวิธีที่แนบเนียนในการชมเชยคุณหรือไม่. ดูว่าเขาพยายามหาแผนการของคุณหรือไม่. ดูว่าเขาเปิดใจกับคุณหรือไม่. ดูว่าเขาหัวเราะมากขึ้นเวลาอยู่กับคุณหรือไม่.
https://www.wikihow.com/Know-if-a-Boy-Has-a-Crush-on-You https://www.wikihow.com/Know-if-a-Boy-Has-a-Crush-on-You https://www.wikihow.com/Know-if-a-Boy-Has-a-Crush-on-You
Reading His Body Language Seeing What He Does Seeing What He Says